Συνεχίζουν να κεντρίζουν το ενδιαφέρον των διεθνών μέσων ενημέρωσης οι πολιτικές εξελίξεις στην Ελλάδα δύο μόλις ημέρες πριν την πρώτη ψηφοφορία για την εκλογή Προέδρου του Δημοκρατίας.

«O πανικός επιστρέφει στην Ελλάδα και ο Σαμαράς θέλει να τρομάξει τους ψηφοφόρους αντί να προσπαθήσει να τους πείσει», αναφέρει η WSJ.

WSJ

«O πανικός επιστρέφει στην Ελλάδα και ο Σαμαράς θέλει να τρομάξει τους ψηφοφόρους αντί να προσπαθήσει να τους πείσει» αναφέρει η Wall Street Journal, ασκώντας σκληρή κριτική στην απόφαση της ελληνικής κυβέρνησης για επίσπευση της προεδρικής εκλογής.

«Η απόφαση του πρωθυπουργού να καλέσει προεδρικές εκλογές οι οποίες απειλούν έντονα την κυβέρνησή του φαίνεται να είναι ένα τέχνασμα που σκοπό έχει να εξουδετερώσει το όλο και πιο δημοφιλές κόμμα του ΣΥΡΙΖΑ, το οποίο υπόσχεται να ανατρέψει τις οδυνηρές μεταρρυθμίσεις», προσθέτει ο συντάκτης του δημοσιεύματος.

«Η σύγκρουση με μια εχθρική ελληνική κυβέρνηση μπορεί να είναι χρήσιμη για τους γραφειοκράτες της ΕΕ», αναφέρουν οι FT.

Financial Times

Από την μεριά τους, σε σημερινό τους άρθρο οι Financial Times αναφέρουν ότι «η σύγκρουση με μία εχθρική ελληνική κυβέρνηση μπορεί να είναι χρήσιμη για τους γραφειοκράτες της ΕΕ και ορισμένες χώρες- μέλη της», γεγονός που, όπως υποστηρίζει η εφημερίδα, δεν αντιλαμβάνεται πλήρως η ηγεσία του ΣΥΡΙΖΑ.

«Μία θυελλώδης έξοδος της Ελλάδας από το ευρώ δε θα αποτελούσε συστημικό κίνδυνο για την επιβίωση της Ευρωζώνης τώρα, όπως ήταν το 2011 και το 2012», τονίζει μεταξύ άλλων η εφημερίδα.

Guardian

Στην επίσκεψη του Ευρωπαίου επιτρόπου Πιερ Μοσκοβισί την οποία χαρακτηρίζει όχι εθιμοτυπική αλλά ενδεικτική της σημασίας που δίνει η ΕΕ στην απόφαση του έλληνα πρωθυπουργού να επισπεύσει την προεδρική εκλογή αναφέρεται η βρετανική guardian. «Δεν είναι η πρώτη φορά που η πολιτική του φόβου ενεργοποιείται ξανά στην Ελλάδα με σκοπό να διασφαλιστεί ότι η διπλά χρεοκοπημένη Ελλάδα, θα παραμείνει στη γραμμή του προγράμματος διάσωσης», σημειώνει χαρακτηριστικά το άρθρο.

Άνθρωπος που κινείται πολύ κοντά στον Σαμαρά τόνιζε πως υπάρχει πίστη στην κυβέρνηση ότι η κατάσταση είναι ''win-win'' και σημειώνε με νόημα ''ακόμα και αν χάσουμε την προεδρική εκλογή, στην πραγματικότητα θα έχουμε νικήσει, από τη στιγμή που ο λαός θα ρίξει την ευθύνη για το χάος στον ΣΥΡΙΖΑ. Κάτι που θα μας δώσει τη νίκη στις εθνικές εκλογές''», καταλήγει το άρθρο.

«Η Ελλάδα δεν είναι η μόνη χώρα που έχει θυμωμένους ψηφοφόρους», τονίζει σε δημοσίευμά του ο Economist.

Economist

Και η Economist με άρθρο του αναφέρεται στην επίσπευση της προεδρικής εκλογής στην Ελλάδα, σημειώνοντας ότι αν η κυβέρνηση δεν καταφέρει να συλλέξει τις απαραίτητες ψήφους τότε θα ακολουθήσουν εθνικές εκλογές, τη στιγμή που οι δημοσκοπήσεις δείχνουν στην πρώτη θέση τον ΣΥΡΙΖΑ.

«H τελευταία κωμικοτραγωδία του Αιγαίου αποτελεί μια επίκαιρη υπενθύμιση» των κινδύνων που ελλοχεύουν στην πολιτική της ΕΕ. «Αλλά η Ελλάδα», συμπληρώνει το δημοσίευμα, «δεν είναι μόνη χώρα που έχει θυμωμένους ψηφοφόρους. Η Πορτογαλία και η Ισπανία έχουν αμφότερες εκλογές την επόμενη χρονιά. Και τα κόμματα που αντιτίθενται στην υπέρμετρη λιτότητα είναι πολύ πιθανόν να τα πάνε καλά».

Die Welt

«Η Ευρώπη κλονίζεται. Ο βορράς και ο νότος συγκρούονται. Η Γαλλία είναι αδύναμη. Οι Βρετανοί απομακρύνονται από την ΕΕ. Η Ουγγαρία ξεφεύγει σιγά-σιγά από την κοινότητα των κρατών δικαίου. Στην Ισπανία και την Πορτογαλία υποθέσεις διαφθοράς υπονομεύουν την εμπιστοσύνη συνολικά απέναντι στο πολιτικό σύστημα. Η ΕΕ καταφέρνει με πολύ κόπο να απαντήσει απέναντι στην ρωσική επιθετικότητα. Μια νέα συζήτηση απέναντι στη διατήρηση της ευρωζώνης είναι το τελευταίο που χρειάζεται η ΕΕ. Δεν μπορεί να κάνει τίποτα: αυτή τη φορά μπορούν οι Έλληνες να σώσουν την Ευρώπη», αναφέρει η Welt του Βερολίνου.

«Η χώρα μετά από πέντε σκληρά χρόνια άρχισε να βγαίνει από την κρίση. Ήδη όμως μέσα στις επόμενες δύο εβδομάδες μπορούν όλα να αλλάξουν», σημειώνει γερμανική εφημερίδα.

Frankfurter Allgemeine Zeitung

«Η χώρα μετά από πέντε σκληρά χρόνια άρχισε να βγαίνει από την κρίση. Ήδη όμως μέσα στις επόμενες δύο εβδομάδες μπορούν όλα αν αλλάξουν», αναφέρει η Frankfurter Allgemeine Zeitung. «Τότε θα πρέπει το κοινοβούλιο να εκλέξει έναν νέο πρόεδρο. Εάν δεν καταστεί εφικτό θα προκηρυχθούν εκλογές για τον Φεβρουάριο. Και σύμφωνα με τις πρόσφατες δημοσκοπήσεις θα κερδίσει το αριστερό κόμμα ΣΥΡΙΖΑ. Θέλει να αναθεωρήσει όλες τις μεταρρυθμίσεις και τα μέτρα λιτότητας και να επιτύχει μια αναδιάρθρωση του χρέους στα επίπεδα του 2012. Με τον τρόπο αυτό ο ΣΥΡΙΖΑ θα συγκρουόταν με την Ευρώπη. Στην χειρότερη περίπτωση απειλείται έξοδος της Ελλάδας από το ευρώ», καταλήγει.

Οι πιο πρόσφατες Ειδήσεις



Διαβάστε πρώτοι τις Ειδήσεις για ό,τι συμβαίνει τώρα στην Ελλάδα και τον Κόσμο στο thetoc.gr